Document ID: /roh_data/filtered/fineweb-2-filterrobots_roh.jsonl.gz/39304

Ils campiunadis svizzers da curling che cuzzan in'entira emna èn numnadamain a Flem, mo paucs pass davent da chasa da Binia Feltscher.
Quella che tschenta ils craps decisivs
La mamma da dus uffants è il skip da l'equipa da Flem, pia quella giugadra che tschenta ils ultims dus craps, ils craps decisivs.
Malgrà l'avantatg da chasa sajan dentant autras equipas da favurisar als campiunadis svizzers a Flem di Binia Feltscher. Si'equipa da Flem saja en la rolla da las chatschadras, mo quella rolla haja ella gugent.
Entrada libra e chaschun da discurrer cun campiuns e campiunessas
Ils campiunadis svizzers da curling da las dunnas e dals umens en la Waldhausarena cumenzan sonda, ils 13 da favrer 2016 e cuzzan fin sonda, ils 20 da fevrer.
L'entrada è libra e mintga saira a las 18.00 uras datti la chaschun da s'entupar e discurrer cun las equipas. Il program detaglià è d'anflar sin la pagina d'internet dal Club da curling da Flem www.ccflims.ch, il link avra en ina nova fanestra